Kamala Harris
Kamala Harris nascuda lo 20 d'octobre de 1964 a Oakland (Califòrnia),es una femna politica americana. Lo 3 de novembre de 2020 es elegida vicepresidenta dels Estats Units d'America. Deu dintrar en foncions lo 20 de genièr de 2021.
Es la primièra femna, e la primièra persona afroamericana e indoamericana, d'accedir a la vicepresidéncia dels Estats Units.

Es procurairitz generala de Califòrnia de 2011 a 2017, durant lo mandat de governador Jerry Brown. Sòci del Partit democrata, es senatritz per Califòrnia, al Congrès dels Estats Units dempuèi 2017.

Se portèt candidata a l'investitura democrata per l'eleccion presidenciala de 2020 mas se retirèt abans lo començament oficial de las primàrias. Joe Biden la causiguèt puèi per èsser sa colistièra coma candidata democrata a la vicepresidéncia dels Estats Units.

Lo 7 de novembre 2020, quatre jorns après l'eleccion, venguèt la vicepresidenta elegida dels Estats Units, e mai que los resultats foguèsson contestats pel president sortissent Donald Trump. Après lo vòte dels grands electors en decembre e la designacion oficiala pel Congrès en genièa, deuriá èsser investida, coma Joe Biden, lo 20 de genièr de 2021. 
Vicepresident dels Estats Units d'America